Juan Martinez de Rekalde

Juan Martinez de Rekalde Larrinaga (Bilbo, Bizkaia, c. 1540 – Coruña, Galizia, 1588ko urriaren 23a) militarra eta itsasgizona izan zen. Espainiako Itsas Armadako almirante izatera heldu zen.

Espainiako Itsas Armadan sartu zen oso gazte zelarik, Bizkaiko eskuadran. Geroago, Mendebaldeko Indietara zihoazen hiru ontziteriari eskolta eman zien. Madeira inguruan urrez kargaturiko galeoi bat erreskatatu ondoren, Laredoko ontziteriaren agintaritza lortu zuen. Irlandan ingelesen aurka aritzeko espedizioetan parte hartu zuen.

1587an, Ingalaterra inbaditzeko Itsas Armada Garaiezina prestatzen ari zirela, itsas armadako almirante izendatu zuten. Gorriak ikusi zituen kanpaina horretan; eta, Coruñara itzuli ondoren, han hil zen sukarrak jota.

 Bibliografia 
 Enciclopedia General del Mar. Garriga, Bartzelona, 1957.

 Zumarkalea 
  Rekalde zumarkalea, Bilbo: almirante honen omenezko izena darama.

Kategoria:Euskal Herriko itsaslariak
Kategoria:Bizkaiko militarrak
Kategoria:Bilbotarrak